《上方山次南辉禅师韵》
清代·李茹旻

磴道攀缘到上方，岧峣鹫岭气昂藏。红楼拔地千寻起，绀壁悬梯百丈长。

望海盘陀先见日，凌云竹树饱经霜。诸峰罗列儿孙似，信有天龙绕道场。

作者简介：（1657—1734）清江西临川人，字覆如，号鹭洲。康熙五十二年进士，官内阁中书。与兄李事之均工诗文，京师号为“临川二李”。有《太平府志》、《粤西通志》、《二水楼诗文稿》。